Ψήφισμα της 22/02/2016 Συνεδρίασης του Δημοτικού Συμβουλίου του Δήμου Θεσσαλονίκης κατά της καλλιέργειας κλίματος ξενοφοβίας και ρατσιστικών αντιλήψεων που αναπτύσσονται το τελευταίο διάστημα στην πόλη μας λόγω των διεθνών εξελίξεων και του προσφυγικού
ΑΠΟΦΑΣΙΣΕ ΚΑΤΑ ΠΛΕΙΟΨΗΦΙΑ
“Οι διεθνείς εξελίξεις και το προσφυγικό ζήτημα έχουν φέρει τον τόπο μας στο κέντρο μιας κρίσης, κατά την οποία οφείλουμε όλοι να επιδείξουμε σύνεση και ψυχραιμία και να προτάξουμε ανθρωπιστικές αξίες. Η εκφορά λόγων  μίσους και  η στοχοποίηση των προσφύγων και των μεταναστών δεν συμβάλλουν στην αρμονική συνύπαρξή τους με τους κατοίκους και στην δημιουργική και αποτελεσματική αντιμετώπιση του ζητήματος. Με το σκεπτικό αυτό, καλούμε τους πνευματικούς φορείς της πόλης να συμβάλλουν στην καλλιέργεια κλίματος κατανόησης ανθρωπισμού και αλληλεγγύης και να αποφεύγονται εκδηλώσεις, οι οποίες ευνοούν την ανάπτυξη της ξενοφοβίας και των ρατσιστικών αντιλήψεων”.

